
A pedagógus szakma presztízsvizsgálata

Az elmúlt évtizedekben a társadalom folyamatos változásokon esett át, és ebben nagyon nagy szerepet játszott a globalizáció. Ez a változás természetesen, hazánkban is jól nyomon követhető. A korábban, főleg a rendszerváltás előtti, a társadalom által megbecsült szakmák lecserélődtek. Míg a rendszerváltás előtt sokkal kevesebb szellemi foglalkozású munkás dolgozott, addig napjainkra tapasztalható tendencia az, hogy egyre növekszik a szellemi munkát végzők száma, és egyre jobban növekszik azoknak a száma, akik felsőfokú végzettséget szereznek. Nő azoknak a száma, akik a szolgáltató szektorban dolgoznak, fokozatosan növekszik a szakképzett és a szakképzetlen dolgozók közti különbség, itt fontosnak tartom megemlíteni az iskola és az oktatás szerepét. 
Már nemcsak az alapján értékelnek egy foglalkozást megbecsülendőnek, vagy hasznosnak, hogy mennyit tesz hozzá az adott foglalkozás a társadalomhoz, hanem jobban előtérbe került az az aspektusa is egy-egy foglalkozásnak, hogy mennyire tudja a jövedelmi stabilitást biztosítani. Az a szakma, amit ez a jelenség különösen negatívan érint, az a pedagógus szakma. Vizsgálatom is erre a jelenségre fókuszál. Szakdolgozatom témája egy választott szakma, azon belül is a pedagógus szakma presztízs vizsgálata. Dolgozatomban elsősorban a fiatal, pályakezdő, gyakornokként dolgozó, pedagógus hallgatókat vizsgálom. A kutatási területemet az Észak - Magyarországon gyakornoki munkát végző pedagógus hallgatókra szűkítettem. Azért ez a csoportot mérőeszközöm alanyának, mert azt szerettem volna vizsgálni, hogy ennek a korosztálynak milyen mértékben gyakorolt hatást a szakmákkal kapcsolatos attitűdjére a már korábban említett társadalmunkban végbement változás. Ezen túlmenően is, hogyan látják saját szakmájuk helyzetét, a többi szakmához viszonyítva.
Kérdőívem egyik alapjául egy, a KSH által 2016-ban kiadott presztízsvizsgálat, ami a különböző szakmák presztízsét vizsgálja. Ez alapján állítottam össze a mérőeszközömet. Kérdőívem témája a pedagógus szakma presztízsvizsgálata. A mintavételem alapját elsősorban az egyetemista fiatalok képezik. Kérdőívemben arról kérdezem a fiatalokat, hogy hogyan látják napjainkban a pedagógus szakma presztízsének alakulását. Fókuszálok emellett arra is, hogy a kitöltők családjában van-e pedagógus és ez a hatás formálta-e a kérdőív kitöltőjének attitűdjét azzal kapcsolatban, hogy mennyire gondolja társadalmilag hasznosnak a pedagógus szakma tevékenységét.



